

คำสั่ง จังหวัดพังงา

ที่ 3620/๒๕68

เรื่อง แต่งตั้งผู้กำหนดรายละเอียดคุณลักษณะเฉพาะของพัสดุและราคากลางวัสดุใช้สอยในชีวิตประจำวัน

โครงการจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ปีงบประมาณ 2568

..........................................................

ด้วยจังหวัดพังงา โดย โรงพยาบาลส่งเสริมสุขภาพตำบลบางวัน ได้ดำเนินการขออนุมัติจัดซื้อ วัสดุใช้สอยในชีวิตประจำวัน ได้แก่ ผ้าอ้อมผู้ใหญ่แบบติดแถบกาว แผ่นรองกันเปื้อน อาหารเสริม (นมผง) ด้วยเงินนอกงบประมาณของโรงพยาบาลส่งเสริมสุขภาพตำบลบางวัน ซึ่งได้รับการสนับสนุนงบประมาณจากกองทุนหลักประกันสุขภาพตำบลบางวัน ประจำปีงบประมาณ 2568 เป็นจำนวนเงิน 193,724.00 บาท (หนึ่งแสนเก้าหมื่นสามพันเจ็ดร้อยยี่สิบสี่บาทถ้วน)

ดังนั้น เพื่อให้การดำเนินการจัดซื้อจัดจ้าง เป็นไปด้วยความรวดเร็ว ถูกต้อง เหมาะสม และมีประสิทธิภาพ เป็นไปตามระเบียบกระทรวงการคลังว่าด้วยการจัดซื้อจัดจ้าง และการบริหารพัสดุภาครัฐ พ.ศ. 2560 จึงขอแต่งตั้งผู้กำหนดรายละเอียดคุณลักษณะเฉพาะของพัสดุและราคากลาง งานจัดซื้อวัสดุใช้สอยในชีวิตประจำวัน จำนวน 3 รายการ ได้แก่ ผ้าอ้อมผู้ใหญ่แบบติดแถบกาว แผ่นรองกันเปื้อน และ อาหารเสริม (นมผง) ดังนี้

1.นางสาวสุพรรษา อโนนาม ตำแหน่ง นักวิชาการสาธารณสุข (ทันตสาธารณสุข)

ผู้กำหนดรายละเอียดคุณลักษณะเฉพาะของพัสดุและราคากลาง

ให้มีหน้าที่ ดังต่อไปนี้

1. กำหนดรายละเอียดคุณลักษณะเฉพาะของพัสดุและราคากลาง

2. ให้ดำเนินการตามระเบียบฯ และรายงานผลการกำหนดคุณลักษณะเฉพาะและราคากลาง ให้ทราบ ตั้งแต่บัดนี้เป็นต้นไป

ทั้งนี้ ตั้งแต่บัดนี้เป็นต้นไป

สั่ง ณ วันที่ 21 เมษายน พ.ศ. 2568



(นายกำธร สิทธิบุตร)

นักวิชาการสาธารณสุขชำนาญการ

รักษาราชการแทน สาธารณสุขอำเภอคุระบุรี ปฏิบัติราชการแทน ผู้ว่าราชการจังหวัดพังงา